Dávid Škutka

Dávid Škutka (* 25. máj 1988, Snina) je slovenský futbalový hráč klubu MFK Zemplín Michalovce, odchovanec MFK Snina. Hrá na poste útočníka.

 Klubová kariéra 
Svoju futbalovú kariéru začal v MFK Snina, odkiaľ ako dorastenec v roku 2005 prestúpil do MFK Košice.

 MFK Košice 
V roku 2008 sa prepracoval do prvého mužstva, kde sa postupne stal oporou tímu.

 SK Slavia Praha 
Po skvelých výkonoch počas jesennej časti sezóny 2012/13 prestúpil do SK Slavia Praha, kde podpísal zmluvu na 3½ roka. Debutoval v prvom ligovom zápase jarnej časti sezóny 2012/13 24. februára 2013 proti domácej Sigme Olomouc, ktorý Slavia prehrala 1:2. Škutka sa dostal na ihrisko v priebehu druhého polčasu a na konci zápasu mal obrovskú šancu na vyrovnanie, ale olomoucký brankár Zdeněk Zlámal vytiahol fantastický zákrok.http://fotbal.idnes.cz/olomouc-slavia-fotbalova-gambrinus-liga-17-kolo-fqs-/fotbal.aspx?c=A130224_181503_fotbal_pes

16. marca 2013 strelil premiérový gól za Slaviu Praha proti Libercu (vo svojom štvrtom ligovom zápase), keď zvyšoval na priebežných 2:1 pre Slaviu. Zápas Gambrinus ligy nakoniec skončil víťazstvom Slavie 3:1. V decembri 2013 Slavia oznámila Škutkovi, že si môže hľadať nový klub.

 FC Baník Ostrava (hosťovanie) 
Vo februári 2014 odišiel zo Slavie do FC Baník Ostrava na polročné hosťovanie, zmluva obsahovala aj opciu na trvalý prestup.http://fotbal.idnes.cz/fotbalista-david-skutka-hostovani-v-klubu-banik-ostrava-p2h-/fotbal.aspx?c=A140221_113212_fotbal_pes Debutoval v prvom jarnom ligovom zápase Ostravy 23. februára 2014 proti Viktorii Plzeň (prehra 1:2). Celkom za Baník odohral do konca sezóny 2013/14 8 zápasov a strelil 1 gól, potom sa vrátil do Slavie.

 MFK Košice (hosťovanie) 
Pred sezónou 2014/15 sa vrátil do Košíc, kde zamieril na ročné hosťovanie.

 FO ŽP ŠPORT Podbrezová (hosťovanie) 
Vo februári 2015 odišiel na ďalšie hosťovanie, tentoraz do FO ŽP ŠPORT Podbrezová.

 TJ Spartak Myjava 
V septembri 2015 podpísal ročnú zmluvu s mužstvom Spartak Myjava.http://sport.aktuality.sk/c/192730/skutka-novou-posilou-myjavy-podpisal-rocny-kontrakt/

 MFK Zemplín Michalovce 
V lete 2016 podpísal zmluvu s MFK Zemplín Michalovce.

 Referencie 

 Externé odkazy 
 Dávid Škutka na stránke klubu SK Slavia Praha
 Profil – transfermarkt.sk
 Profil – eurofotbal.cz
 Profil – soccerway.com
 Profil – idnes.cz

Kategória:Slovenskí futbalisti
Kategória:Futbaloví útočníci
Kategória:Hráči MFK Snina
Kategória:Hráči MFK Košice
Kategória:Hráči FO ŽP Šport Podbrezová
Kategória:Hráči SK Slavia Praha
Kategória:Hráči FC Baník Ostrava
Kategória:Osobnosti zo Sniny